CELEX: 32020R0261
Language: da
Date: 2019-12-19 00:00:00
Title: Rådets forordning (EU) 2020/261 af 19. december 2019 om ændring af forordning (EU) nr. 389/2012 om administrativt samarbejde på punktafgiftsområdet, for så vidt angår indholdet af de elektroniske registre

27.2.2020   
               
               
                  DA
               
               
                  Den Europæiske Unions Tidende
               
               
                  L 58/1
               
            
         RÅDETS FORORDNING (EU) 2020/261
         af 19. december 2019
         om ændring af forordning (EU) nr. 389/2012 om administrativt samarbejde på punktafgiftsområdet, for så vidt angår indholdet af de elektroniske registre
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 113,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Det Europæiske Økonomiske og Sociale Udvalg (2),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     Artikel 19 i Rådets forordning (EU) nr. 389/2012 (3) pålægger medlemsstaterne en pligt til at vedligeholde elektroniske registre over godkendte erhvervsdrivende og afgiftsoplag, som er involveret i bevægelser af punktafgiftspligtige varer under afgiftssuspensionsordninger.
                  
               
                     (2)
                  
                  
                     Med Rådets direktiv (EU) 2020/262 (4) udvides anvendelsen af det IT-system, der er omhandlet i Europa-Parlamentets og Rådets afgørelse (EU) 2020/263 (5), og som i dag anvendes til kontrol af bevægelser af punktafgiftspligtige varer under afgiftssuspension, til også at omfatte punktafgiftspligtige varer, der er overgået til forbrug på en medlemsstats område og derefter flyttes til en anden medlemsstats område med henblik på levering til erhvervsmæssige formål.
                  
               
                     (3)
                  
                  
                     For at sikre at IT-systemet fungerer korrekt ved at sikre lagring af fuldstændige, ajourførte og nøjagtige data er det nødvendigt at ændre anvendelsesområdet for artikel 19 i forordning (EU) nr. 389/2012 med henblik på at medtage to nye kategorier af erhvervsdrivende: autoriserede afsendere, som er registrerede afsendere af punktafgiftspligtige varer, der allerede er overgået til forbrug, og autoriserede modtagere, som er registrerede modtagere af punktafgiftspligtige varer, der allerede er overgået til forbrug.
                  
               
                     (4)
                  
                  
                     I henhold til artikel 22 i direktiv (EU) 2020/262 kan de kompetente myndigheder i afsendelsesmedlemsstaten i tilfælde af bevægelser under en afgiftssuspensionsordning af energiprodukter ad søvejen eller ad indre vandveje tillade, at afsenderen på afsendelsestidspunktet udelader oplysninger om modtageren i udkastet til det elektroniske administrative dokument, der omhandles i nævnte direktivs artikel 20, stk. 2. I henhold til forordning (EU) nr. 389/2012 skal kun godkendte oplagshavere opføre denne oplysning i det elektroniske register. Det er vigtigt, at også den registrerede afsender har mulighed for at opføre oplysninger om vedkommendes ret til på afsendelsestidspunktet at udelade oplysninger om modtageren i det elektroniske register.
                  
               
                     (5)
                  
                  
                     Målet for denne forordning, nemlig at udvide det elektroniske register til også at omfatte erhvervsdrivende, som flytter punktafgiftspligtige varer, der er overgået til forbrug, kan ikke i tilstrækkelig grad opfyldes af medlemsstaterne, men kan på grund af behovet for at sikre IT-systemets ensartede funktion og lette bekæmpelsen af svig bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.
                  
               
                     (6)
                  
                  
                     Denne forordning overholder de grundlæggende rettigheder og de principper, der er anerkendt i Den Europæiske Unions charter om grundlæggende rettigheder, navnlig retten til beskyttelse af personoplysninger. Henset til de begrænsninger denne forordning fastsætter, er behandlingen af sådanne oplysninger inden for rammerne af denne forordning ikke mere vidtgående, end hvad der er nødvendigt og rimeligt for at beskytte medlemsstaternes legitime fiskale interesser.
                  
               
                     (7)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 28, stk. 2, i Europa-Parlamentets og Rådets forordning (EF) nr. 45/2001 (6).
                  
               
                     (8)
                  
                  
                     For at ensrette anvendelsesdatoen for denne forordning med anvendelsesdatoen for bestemmelserne i direktiv (EU) 2020/262 om digitalisering af registrering og kontrol af bevægelser af punktafgiftspligtige varer, der er overgået til forbrug på en medlemsstats område og derefter flyttes til en anden medlemsstats område med henblik på levering til erhvervsmæssige formål i denne anden medlemsstat, og for at give medlemsstaterne tilstrækkelig tid til at forbedrede sig på de ændringer, der følger af denne forordning, bør den finde anvendelse fra den 13. februar 2023.
                  
               
                     (9)
                  
                  
                     Forordning (EU) nr. 389/2012 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I artikel 19 i forordning (EU) nr. 389/2012 foretages følgende ændringer:
            
                        1)
                     
                     
                        I stk. 1, litra a), tilføjes følgende numre:
                        
                                    »iv)
                                 
                                 
                                    autoriserede afsendere, jf. artikel 3, nr. 12), i Rådets direktiv (EU) 2020/262 (*1)
                                    
                                 
                              
                                    v)
                                 
                                 
                                    autoriserede modtagere, jf. artikel 3, nr. 13), i direktiv (EU) 2020/262
                                 
                              
                           (*1)  Rådets direktiv (EU) 2020/262 af 19. december 2019 om den generelle ordning for punktafgifter (EUT L 58 af 27.2.2020, s. 4.).«"
                        
                     
                  
                        2)
                     
                     
                        I stk. 2 foretages følgende ændringer:
                        
                                    a)
                                 
                                 
                                    Litra f) og g) affattes således:
                                    
                                                »f)
                                             
                                             
                                                for godkendte oplagshavere det afgiftsoplag eller listen over de afgiftsoplag, som den pågældende oplagshavers godkendelse gælder for, og, hvis det er relevant i henhold til den nationale lovgivning, en tilkendegivelse af, at oplagshaveren har tilladelse til at udelade oplysningerne om modtageren på afsendelsestidspunktet i overensstemmelse med artikel 22 i direktiv (EU) 2020/262, har tilladelse til at opsplitte en bevægelse i overensstemmelse med nævnte direktivs artikel 23 eller har tilladelse til at flytte punktafgiftspligtige varer til et direkte leveringssted i overensstemmelse med nævnte direktivs artikel 16, stk. 4, og en tilkendegivelse af, at vedkommende fungerer som autoriseret afsender eller autoriseret modtager i overensstemmelse med nævnte direktivs artikel 35, stk. 6 og 7
                                             
                                          
                                                g)
                                             
                                             
                                                for registrerede modtagere, hvis det er relevant i henhold til den nationale lovgivning, en tilkendegivelse af, at de har tilladelse til at flytte punktafgiftspligtige varer til et direkte leveringssted i overensstemmelse med artikel 16, stk. 4, i direktiv (EU) 2020/262, og en tilkendegivelse af, at de fungerer som en autoriseret modtager i overensstemmelse med nævnte direktivs artikel 35, stk. 7«
                                             
                                          
                              
                                    b)
                                 
                                 
                                    Følgende litra tilføjes:
                                    
                                                »k)
                                             
                                             
                                                for registrerede afsendere en tilkendegivelse af, at de har tilladelse til at udelade oplysningerne om modtageren på afsendelsestidspunktet i overensstemmelse med artikel 22 i direktiv (EU) 2020/262, og en tilkendegivelse af, at de fungerer som en autoriseret afsender i overensstemmelse med nævnte direktivs artikel 35, stk. 6.«
                                             
                                          
                              
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 13. februar 2023.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. december 2019.
            
               
                  På Rådets vegne
               
               K. MIKKONEN
               
                  Formand
               
            
         
         
            (1)  Udtalelse af 3.10.2018 (endnu ikke offentliggjort i EUT).
         
            (2)  Udtalelse af 17.10.2018 (EUT C 62 af 15.2.2019, s. 108).
         
            (3)  Rådets forordning (EU) nr. 389/2012 af 2. maj 2012 om administrativt samarbejde på punktafgiftsområdet og om ophævelse af forordning (EF) nr. 2073/2004 (EUT L 121 af 8.5.2012, s. 1).
         
            (4)  Rådets direktiv (EU) 2020/262 af 19. december 2019 om den generelle ordning for punktafgifter (se side 4 i denne EUT).
         
            (5)  Europa-Parlamentets og Rådets afgørelse (EU) 2020/263 af 15. januar 2020 om digitalisering af registrering og kontrol af punktafgiftspligtige varers bevægelser (se side 43 i denne EUT).
         
            (6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).